મહિલા પિડીત સુનિતાબેન(નામ બદલ્યું છે.) જે મૂળ નર્મદા જિલ્લાના ડેડીયાપાડા તાલુકાના રહેવાસી છે. આજથી પાંચ વર્ષ પહેલા નજીકના ગામમાં રહેતા સુનિલ સાથે પ્રેમલગ્ન કર્યા હતા. જેઓને બે વર્ષનું નાનુ બાળક છે. નોકરી અર્થે સુનિલ સુરત બી.આર.ટી.એસ.માં ડ્રાઈવર તરીકે જોડાયો હતો. શરૂઆતમાં રજાના દિવસે ડેડિયાપાડા જઈને પોતાની પત્ની તથા બાળક રહેતો હતો. ઘર ખર્ચની રકમ પણ આપતો હતો. પરંતુ છેલ્લા ત્રણ મહિનાથી સુનિલે પોતાના ગામ જવાનું બંધ કર્યું હતું. તથા મોબાઈલ પણ બંધ કર્યો હતો. જેથી તેનો કોઈ પણ સંપર્ક થઈ શકતો ન હતો. હાલમાં સુનિતા ગર્ભવતી છે. જેથી તેણીને તથા તેના પરિવારને ચિંતા થઈ કે સુનિલ કેમ સંપર્કમાં નથી, પરંતુ સુરતમાં અન્ય કોઈ ઓળખીતા કે કોઈ વ્યકિતનો મોબાઈલ નંબર ન હતો. જેથી તેઓ મુંઝવણ અનુભવતા હતા.